ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 57 /2552เรื่อง ข้อกําหนดเพิ่มเติมที่เกี่ยวข้องกับบริษัทต่างประเทศ ที่เสนอขายหลักทรัพย์ที่ออกใหม่ในประเทศไทย \_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 59 โดยได้รับความเห็นชอบจากคณะกรรมการกํากับตลาดทุน มาตรา 61 มาตรา 72 มาตรา 81 และมาตรา 89 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย และอาศัยอํานาจตามความในข้อ 7 และข้อ 17 แห่งประกาศคณะกรรมการกํากับตลาดทุน ที่ ทจ. 99/2552 เรื่อง ข้อกําหนดที่เกี่ยวกับการเสนอขายหลักทรัพย์ที่ออกโดยบริษัทต่างประเทศเพื่อการเป็นบริษัทจดทะเบียนในตลาดหลักทรัพย์แห่งประเทศไทย ลงวันที่ 4 พฤศจิกายน พ.ศ. 2552 สํานักงานออกข้อกําหนดไว้ดังต่อไปนี้หมวด ๑ ขอบเขตของประกาศ\_\_\_\_\_\_\_\_\_\_\_\_ข้อ ๑ ประกาศนี้ (1) เป็นข้อกําหนดเพิ่มเติมที่ใช้ประกอบกับข้อกําหนดตามประกาศคณะกรรมการกํากับตลาดทุนว่าด้วยข้อกําหนดที่เกี่ยวกับการเสนอขายหลักทรัพย์ที่ออกโดยบริษัทต่างประเทศเพื่อการเป็นบริษัทจดทะเบียนในตลาดหลักทรัพย์แห่งประเทศไทย (2) เป็นการกําหนดหน้าที่ของผู้ที่เกี่ยวข้องซึ่งมีหน้าที่ก่อนและภายหลังการเสนอขายหลักทรัพย์ที่ออกโดยบริษัทต่างประเทศ ข้อ ๒ ประกาศนี้มีข้อกําหนดในเรื่อง ดังต่อไปนี้ (1) แบบคําขออนุญาตเสนอขายหลักทรัพย์ที่ออกใหม่ และขั้นตอนการพิจารณาคําขอ ตามหมวด 2 (2) ผู้สอบบัญชีของบริษัทต่างประเทศ ตามหมวด 3 (3) ข้อกําหนดเกี่ยวกับร่างหนังสือชี้ชวน ตามหมวด 4 (4) การรายงานผลการขายหลักทรัพย์ต่อผู้ลงทุนในประเทศไทยเป็นการทั่วไปตามหมวด 5 (5) การรายงานการถือหลักทรัพย์ของกรรมการ ผู้จัดการ ผู้บริหารอื่น และผู้สอบบัญชีของบริษัทต่างประเทศ ตามหมวด 6หมวด ๒ แบบคําขออนุญาตเสนอขายหลักทรัพย์ที่ออกใหม่ของ บริษัทต่างประเทศ และขั้นตอนการพิจารณาคําขอ\_\_\_\_\_\_\_\_\_\_\_\_ส่วน ๑ แบบคําขออนุญาตและเอกสารหลักฐานประกอบ\_\_\_\_\_\_\_\_\_\_\_\_\_\_\_ข้อ ๓ ให้บริษัทต่างประเทศที่ประสงค์จะเสนอขายหลักทรัพย์ที่ออกใหม่ยื่นแบบคําขออนุญาตดังนี้ พร้อมเอกสารหลักฐานประกอบคําขออนุญาตตามข้อ 4 จํานวนห้าชุด (1) ในกรณีที่เป็นการขออนุญาตเสนอขายหุ้นที่ออกใหม่เพื่อจดทะเบียนในตลาดหลักทรัพย์แห่งประเทศไทยเป็นครั้งแรก ให้ยื่นคําขออนุญาตตามแบบ 35-FE-1 ที่จัดไว้ในเว็บไซต์ของสํานักงาน (2) ในกรณีอื่นนอกจากกรณีตาม (1) ให้ยื่นคําขออนุญาตตามแบบ 35-FE-2 ที่จัดไว้ในเว็บไซต์ของสํานักงาน ข้อ ๔ เอกสารหลักฐานประกอบคําขออนุญาต ให้มีดังนี้ (1) หนังสือรับรองจากตลาดหลักทรัพย์แห่งประเทศไทยที่รับรองว่าบริษัทต่างประเทศได้ผ่านการพิจารณาเบื้องต้นในการรับหลักทรัพย์ของบริษัทต่างประเทศเป็นหลักทรัพย์จดทะเบียนแล้ว ในกรณีที่การเสนอขายหลักทรัพย์นั้นมีวัตถุประสงค์เพื่อจดทะเบียนในตลาดหลักทรัพย์แห่งประเทศไทย (2) เอกสารซึ่งมีรายละเอียดเกี่ยวกับบริษัทต่างประเทศที่จะเสนอขายหลักทรัพย์ในลักษณะเดียวกับแบบและรายการที่กําหนดไว้ในแบบแสดงรายการข้อมูลการเสนอขายหลักทรัพย์ตามประกาศคณะกรรมการกํากับตลาดทุนว่าด้วยข้อกําหนดที่เกี่ยวกับการเสนอขายหลักทรัพย์ที่ออกโดยบริษัทต่างประเทศเพื่อการเป็นบริษัทจดทะเบียนในตลาดหลักทรัพย์แห่งประเทศไทย ในกรณีที่บริษัทต่างประเทศยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวนมาพร้อมกับการยื่นคําขออนุญาต ให้ถือว่าแบบแสดงรายการข้อมูลการเสนอขายหลักทรัพย์ที่ยื่นมานั้น เป็นเอกสารหลักฐานประกอบคําขออนุญาตที่บริษัทยื่นไว้ตามวรรคหนึ่งแล้ว (3) สําเนามติที่ประชุมผู้ถือหุ้นให้ออกหลักทรัพย์ (ถ้ามี) (4) สําเนามติที่ประชุมคณะกรรมการบริษัทให้ออกหลักทรัพย์ (ถ้ามี) (5) หนังสือรับรองการปฏิบัติหน้าที่ของที่ปรึกษาทางการเงิน (ถ้ามี) (6) สําเนาสัญญาแต่งตั้งให้บุคคลอื่นมีอํานาจเด็ดขาดในการบริหารงาน (ถ้ามี) (7) หนังสือแต่งตั้งตัวแทนในประเทศไทยของบริษัทต่างประเทศ (8) สําเนาหนังสือรับรองการรับทราบภาระหน้าที่ภายหลังการเสนอขายหลักทรัพย์ เฉพาะกรณีที่เป็นการเสนอขายหุ้นที่ออกใหม่ต่อประชาชนเป็นการทั่วไปเพื่อจดทะเบียนในตลาดหลักทรัพย์แห่งประเทศไทย (9) สําเนาหนังสือ ดังต่อไปนี้ (ก) หนังสือที่แสดงได้ว่าการเสนอขายหลักทรัพย์ที่ออกใหม่ที่ขออนุญาตนั้นกระทําได้โดยชอบตามกฎหมายและกฎเกณฑ์ที่ใช้บังคับกับบริษัทต่างประเทศนั้น หากเป็นกรณีที่บริษัทต่างประเทศนั้น ไม่ต้องได้รับความเห็นชอบจากหน่วยงานกํากับดูแลหลักหรือตลาดหลักทรัพย์หลักในการเสนอขายหลักทรัพย์ที่ออกใหม่ในประเทศไทย หรือ (ข) หนังสือที่แสดงว่าหน่วยงานกํากับดูแลหลักหรือตลาดหลักทรัพย์หลักมีการให้ความเห็นชอบในการขายหลักทรัพย์ที่ออกใหม่ในขณะที่ยื่นคําขออนุญาต ไม่ว่าจะเป็นการเสนอขายในประเทศที่เป็นที่ตั้งของตลาดหลักทรัพย์หลักหรือในประเทศอื่นใด (10) แบบตรวจสอบความครบถ้วนเบื้องต้นของข้อมูลและเอกสารหลักฐานประกอบคําขออนุญาตตามที่กําหนดไว้ในเว็บไซต์ของสํานักงานส่วน ๒ ขั้นตอนการพิจารณาคําขอ\_\_\_\_\_\_\_\_\_\_\_\_\_\_\_\_\_ข้อ ๕ เมื่อบริษัทต่างประเทศได้ยื่นคําขออนุญาตและเอกสารหลักฐานตามข้อ 3 และข้อ 4 พร้อมทั้งชําระค่าธรรมเนียมคําขออนุญาตแล้ว สํานักงานจะดําเนินการดังต่อไปนี้ (1) ตรวจพิจารณาความครบถ้วนของข้อมูลและเอกสารหลักฐาน ทั้งนี้ ในกรณีที่คําขออนุญาตที่ยื่นยังมีรายละเอียดไม่ครบถ้วน ให้บริษัทต่างประเทศแก้ไขเพิ่มเติมข้อมูลตามที่สํานักงานแจ้งให้ทราบให้ครบถ้วนภายในระยะเวลาที่สํานักงานกําหนด หากบริษัทต่างประเทศรายใดไม่จัดส่งข้อมูลหรือเอกสารหลักฐานที่สํานักงานแจ้งให้ทราบภายในระยะเวลาที่กําหนด สํานักงานจะถือว่าบริษัทต่างประเทศไม่ประสงค์จะยื่นคําขออนุญาตอีกต่อไป (2) ในกรณีที่บริษัทต่างประเทศรายใดขอผ่อนผันไม่จัดส่งข้อมูลหรือเอกสารหลักฐานบางรายการ สํานักงานอาจผ่อนผันให้บริษัทต่างประเทศนั้นไม่ต้องจัดส่งข้อมูล หรือเอกสารหลักฐานที่ขอผ่อนผันต่อเมื่อมีเหตุจําเป็นและสมควร หรือบริษัทต่างประเทศมีข้อจํากัดตามกฎหมายอื่น ทั้งนี้ สํานักงานอาจพิจารณาถึงความจําเป็นในการส่งข้อมูลหรือเอกสารหลักฐานในกรณีดังกล่าวหรือมาตรการอื่นที่เพียงพอและทดแทนการส่งข้อมูลหรือเอกสารหลักฐานที่ขอผ่อนผันประกอบด้วย (3) สํานักงานจะมีหนังสือแจ้งผลการพิจารณาคําขออนุญาตภายในสิบวันทําการนับจากวันที่สํานักงานได้รับข้อมูลและเอกสารหลักฐานที่ครบถ้วนหรือที่ได้แก้ไขจนครบถ้วนแล้ว หมวด ๓ ผู้สอบบัญชีของบริษัทต่างประเทศ \_\_\_\_\_\_\_\_\_\_\_\_\_\_\_\_\_ข้อ ๖ ให้ผู้สอบบัญชีที่สามารถทําการสอบบัญชีของบริษัทต่างประเทศได้โดยชอบด้วยกฎหมายหรือกฎเกณฑ์ของหน่วยงานกํากับดูแลหลักหรือตลาดหลักทรัพย์หลัก เป็นผู้สอบบัญชีที่ได้รับความเห็นชอบจากสํานักงานให้เป็นผู้สอบบัญชีของบริษัทต่างประเทศในการแสดงความเห็นต่องบการเงินของบริษัทดังกล่าว ในกรณีดังต่อไปนี้ (1) งบการเงินที่เผยแพร่ในแบบแสดงรายการข้อมูลการเสนอขายหลักทรัพย์และหนังสือชี้ชวน (2) งบการเงินที่บริษัทต่างประเทศมีหน้าที่จัดทําและส่งต่อสํานักงานตามมาตรา 56หมวด ๔ ข้อกําหนดเกี่ยวกับร่างหนังสือชี้ชวน\_\_\_\_\_\_\_\_\_\_\_\_\_\_ส่วน ๑ รูปแบบของร่างหนังสือชี้ชวน \_\_\_\_\_\_\_\_\_\_\_\_\_\_\_\_\_ข้อ ๗ แบบของร่างหนังสือชี้ชวนที่ผู้เสนอขายหลักทรัพย์ต้องยื่นต่อสํานักงานให้อนุโลมตามแบบแสดงรายการข้อมูลการเสนอขายหลักทรัพย์ที่ผู้เสนอขายหลักทรัพย์มีหน้าที่ยื่นต่อสํานักงานตามประกาศคณะกรรมการกํากับตลาดทุนว่าด้วยข้อกําหนดที่เกี่ยวกับการเสนอขายหลักทรัพย์ที่ออกโดยบริษัทต่างประเทศเพื่อการเป็นบริษัทจดทะเบียนในตลาดหลักทรัพย์แห่งประเทศไทยข้อ ๘ ร่างหนังสือชี้ชวนต้องมีข้อความดังต่อไปนี้ในหน้าแรก "บุคคลทั่วไปสามารถขอตรวจสอบหรือขอสําเนาแบบแสดงรายการข้อมูลการเสนอขายหลักทรัพย์และร่างหนังสือชี้ชวนได้ที่ศูนย์สารนิเทศสํานักงานคณะกรรมการกํากับหลักทรัพย์และตลาดหลักทรัพย์ ชั้น 15 อาคารจีพีเอฟ วิทยุ เลขที่ 93/1 ถนนวิทยุ แขวงลุมพินี เขตปทุมวัน กรุงเทพมหานคร ในเวลาทําการของทุกวันทําการของสํานักงาน หรือทาง " ข้อ ๙ ในกรณีใดที่ประกาศคณะกรรมการกํากับตลาดทุนว่าด้วยข้อกําหนดที่เกี่ยวกับการเสนอขายหลักทรัพย์ที่ออกโดยบริษัทต่างประเทศเพื่อการเป็นบริษัทจดทะเบียนในตลาดหลักทรัพย์แห่งประเทศไทย กําหนดให้ผู้เสนอขายหลักทรัพย์ต้องจัดให้มีที่ปรึกษาทางการเงินที่อยู่ในบัญชีที่สํานักงานให้ความเห็นชอบเป็นผู้ร่วมจัดทําแบบแสดงรายการข้อมูลการเสนอขายหลักทรัพย์ ให้ผู้เสนอขายหลักทรัพย์จัดให้มีที่ปรึกษาทางการเงินดังกล่าวเป็นผู้ร่วมจัดทําร่างหนังสือชี้ชวนด้วยข้อ ๑๐ ผู้เสนอขายหลักทรัพย์จะจัดทําร่างหนังสือชี้ชวนตามข้อ 7 ในรูปแผ่นบันทึกข้อมูล เพื่อให้สิทธิผู้จองซื้อหลักทรัพย์ได้เลือกรับร่างหนังสือชี้ชวนตามรูปแบบที่ต้องการก็ได้ แต่แผ่นบันทึกข้อมูลดังกล่าวต้องมีข้อมูลถูกต้องตรงกันและนําเสนอข้อมูลในรูปแบบเดียวกันกับร่างหนังสือชี้ชวนที่จัดทําในรูปเอกสารสิ่งพิมพ์ ทั้งนี้ ให้ผู้เสนอขายหลักทรัพย์ยื่นแผ่นบันทึกข้อมูลต่อสํานักงานอย่างช้าภายในวันที่แบบแสดงรายการข้อมูลการเสนอขายหลักทรัพย์และร่างหนังสือชี้ชวนเริ่มมีผลใช้บังคับส่วน ๒ การลงลายมือชื่อในร่างหนังสือชี้ชวน \_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๑ ให้ผู้เสนอขายหลักทรัพย์ลงลายมือชื่อเพื่อรับรองความถูกต้องและครบถ้วนของข้อมูลไว้ในร่างหนังสือชี้ชวน ในกรณีที่ผู้เสนอขายหลักทรัพย์เป็นนิติบุคคล ให้ผู้มีอํานาจลงนามผูกพันนิติบุคคลเป็นผู้ลงลายมือชื่อพร้อมทั้งประทับตราบริษัทด้วย (ถ้ามี) ในกรณีเป็นการเสนอขายหลักทรัพย์ที่ได้จัดให้มีที่ปรึกษาทางการเงิน ให้ผู้มีอํานาจลงนามผูกพันที่ปรึกษาทางการเงินลงลายมือชื่อพร้อมทั้งประทับตราบริษัทด้วย (ถ้ามี)ข้อ ๑๒ ในกรณีที่มีเหตุจําเป็นและสมควรทําให้บุคคลที่ต้องลงนามเพื่อนิติบุคคลตามข้อ 11 ไม่สามารถลงลายมือชื่อได้ ให้นิติบุคคลดังกล่าวปฏิบัติให้เป็นไปตามหลักเกณฑ์ดังต่อไปนี้ เว้นแต่ได้รับการผ่อนผันจากสํานักงาน (1) หากเหตุที่ทําให้บุคคลดังกล่าวบุคคลใดไม่สามารถลงลายมือชื่อได้ เกิดจากการที่บุคคลดังกล่าวอยู่ในภาวะไม่สามารถรู้ผิดชอบหรือไม่สามารถบังคับตนเองได้เนื่องจากเจ็บป่วยทางร่างกายหรือทางจิต ผู้เสนอขายหลักทรัพย์นั้นไม่จําเป็นต้องให้ผู้มีอํานาจลงนามผูกพันนิติบุคคลรายดังกล่าวลงลายมือชื่อในร่างหนังสือชี้ชวน (2) หากเหตุที่ทําให้บุคคลดังกล่าวบุคคลใดไม่สามารถลงลายมือชื่อได้ เกิดจากกรณีอื่นนอกจากที่ระบุใน (1) เมื่อเหตุดังกล่าวหมดสิ้นไป ให้ผู้เสนอขายหลักทรัพย์จัดให้บุคคลดังกล่าวลงลายมือชื่อทันทีข้อ ๑๓ ในกรณีที่เป็นการเสนอขายหลักทรัพย์โดยเจ้าของหลักทรัพย์ ผู้เสนอขายหลักทรัพย์ต้องจัดให้ผู้มีอํานาจลงนามผูกพันนิติบุคคลที่ออกหลักทรัพย์ลงลายมือชื่อเพื่อรับรองความถูกต้องและครบถ้วนของข้อมูลไว้ในร่างหนังสือชี้ชวนด้วยหมวด ๕ การรายงานผลการขายหลักทรัพย์ต่อผู้ลงทุน ในประเทศไทยเป็นการทั่วไป\_\_\_\_\_\_\_\_\_\_\_\_\_\_ข้อ ๑๔ ในกรณีที่เป็นการเสนอขายหลักทรัพย์ที่ผู้เสนอขายมีหน้าที่ยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวน ให้ผู้เสนอขายหลักทรัพย์รายงานผลการขายหลักทรัพย์ต่อสํานักงานภายในสี่สิบห้าวันนับแต่วันปิดการเสนอขาย โดยให้แสดงรายละเอียดตามแบบ 81-1-FE ที่จัดไว้ในเว็บไซต์ของสํานักงานข้อ ๑๕ กรณีเป็นผู้ออกใบสําคัญแสดงสิทธิที่จะซื้อหุ้นหรือหลักทรัพย์อื่นใดที่อาจแปลงสภาพแห่งสิทธิเป็นหุ้นได้ นอกจากต้องรายงานตามข้อ 14 แล้ว ให้ยื่นรายงานผลการใช้สิทธิตามแบบ 81-1-FE ที่จัดไว้ในเว็บไซต์ของสํานักงาน สําหรับรายงานผลการขายหุ้นที่ออกใหม่เพื่อรองรับการใช้สิทธิตามหลักทรัพย์ดังกล่าว ภายในระยะเวลาดังต่อไปนี้ (1) ภายในสี่สิบห้าวันนับแต่วันสิ้นสุดการใช้สิทธิตามหลักทรัพย์ดังกล่าวในแต่ละครั้ง (2) ภายในสิบห้าวันนับแต่วันสุดท้ายของทุกเดือนที่มีการใช้สิทธิ ในกรณีที่มีการใช้สิทธิในลักษณะต่อเนื่องตั้งแต่วันที่กําหนดให้ใช้สิทธิ ข้อ ๑๖ ในกรณีมีเหตุจําเป็นทําให้ผู้เสนอขายหลักทรัพย์ไม่สามารถยื่นแบบรายงานตามข้อ 14 หรือข้อ 15 ต่อสํานักงานภายในระยะเวลาที่กําหนด ผู้เสนอขายหลักทรัพย์นั้นอาจขอผ่อนผันการส่งแบบรายงานดังกล่าว โดยต้องทําเป็นหนังสือถึงสํานักงานก่อนวันครบระยะเวลาที่กําหนดพร้อมทั้งชี้แจงเหตุผลในการขอผ่อนผันและแจ้งกําหนดระยะเวลาที่จะส่งแบบรายงานนั้น และในกรณีที่สํานักงานเห็นว่าคําขอดังกล่าวมีเหตุอันจําเป็นและสมควร สํานักงานอาจผ่อนผันกําหนดระยะเวลาการส่งแบบรายงานดังกล่าวได้หมวด ๖ การรายงานการถือหลักทรัพย์ของ กรรมการ ผู้จัดการ ผู้บริหารอื่น และผู้สอบบัญชีของบริษัทต่างประเทศ\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๗ ให้กรรมการ ผู้จัดการ ผู้ดํารงตําแหน่งบริหารตามที่กฎหมายหรือกฎเกณฑ์ของหน่วยงานกํากับดูแลหลักหรือตลาดหลักทรัพย์หลักกําหนด และผู้สอบบัญชีของบริษัทต่างประเทศ มีหน้าที่จัดทําและส่งรายงานการถือหลักทรัพย์ของตน ของคู่สมรส และของบุตรที่ยังไม่บรรลุนิติภาวะในบริษัทที่ตนเป็นกรรมการ ผู้จัดการ ผู้ดํารงตําแหน่งบริหาร หรือผู้สอบบัญชีนั้นตามที่กฎหมายหรือกฎเกณฑ์ของหน่วยงานกํากับดูแลหลักหรือตลาดหลักทรัพย์หลักกําหนด รายงานตามวรรคหนึ่งให้เปิดเผยต่อสํานักงานตามระยะเวลาเดียวกับที่บุคคลตามวรรคหนึ่งมีหน้าที่ส่งต่อหน่วยงานกํากับดูแลหลักหรือตลาดหลักทรัพย์หลัก โดยจัดทําในรูปแบบดังนี้(1) ข้อมูลในรูปเอกสารสิ่งพิมพ์ จํานวนหนึ่งชุด(2) ข้อมูลในรูปของข้อมูลอิเล็กทรอนิกส์ผ่านระบบการรับส่งข้อมูลตามแนวทางที่สํานักงานกําหนดข้อมูลที่เปิดเผยต่อสํานักงานทั้งในรูปเอกสารสิ่งพิมพ์ และข้อมูลอิเล็กทรอนิกส์ต้องมีข้อความถูกต้องตรงกันหมวด ๗ วันมีผลใช้บังคับของประกาศ \_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๘ ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 17 พฤศจิกายน พ.ศ. 2552 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อกําหนดหลักเกณฑ์ต่าง ๆ ที่เกี่ยวข้องกับการเสนอขายหลักทรัพย์ที่ออกโดยบริษัทต่างประเทศ ซึ่งบุคคลที่เกี่ยวข้องต้องถือปฏิบัติ ไม่ว่าจะเป็นหลักเกณฑ์ก่อนหรือหลังการเสนอขายหลักทรัพย์นั้นแล้ว จึงจําเป็นต้องออกประกาศนี้